Umugabo wo mu karere ka Nyanza bikekwa ko yapfuye azize inyama yamunize ahera umwuka.
Byabereye mu Mudugudu wa Kigarama, mu Kagari ka Kibinja mu Murenge wa Busasamana mu karere ka Nyanza tariki ya 01 Mutarama, 2024.
Umwe mu mubabonye nyakwigendera, yavuze ko yari mu kigero cy'imyaka 50 y'amavuko.
Uyu ngo yatumiwe na mushiki we ngo basangire umunsi mukuru w'Ubunani, ubwo barimo bafata amafunguro, yariye inyama imuhagama mu muhogo yanga kumanuka.
Uwatanze amakuru avuga ko yagerageje byibura kuyigarura biranga, bafata icyemezo cyo kumujyana kwa muganga agezeyo ahita apfa.
Amakuru avuga ko nyakwigendera yashyinguwe kuri uyu 02 Mutarama, 2024.